**П Р О Т О К О Л**

**№32**

**от извънредно заседание на Общински съвет Иваново, област Русе**

**проведено на 18.09.2025 г. в заседателната зала на община Иваново, област Русе**

На 18.09.2025 г. от 11,30 часа Общинския съвет при Община Иваново, област Русе проведе извънредно заседание.

На заседанието присъстваха 12 общински съветника при общ брой 13.

Отсъства: г-н Калоян Кънев

В работата на Общинския съвет взеха участие:

Г-н Георги Миланов – Кмет на Община Иваново

Председателят на Общински съвет г-н Драшков обяви, че има необходимия кворум и на основание чл.27, ал.2 от Закона за местното самоуправление и местната администрация и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2023-2027 година), откри заседанието.

 КВОРУМ: 12

Г-н Мариян Драшков – Уважаеми общински съветници, уважаеми г-н Миланов, имате покани с дневния ред, който е съгласен с така предложения дневен ред, моля да гласува!

ГЛАСУВА СЕ:

 “за” – 12 гласа; “против” – няма; “въздържали се” – няма

 Заседанието премина при следния

Д Н Е В Е Н Р Е Д

1. Изменение на Решение №336 по Протокол №31 от заседание на Общински съвет-Иваново, проведено на 21.08.2025 г., върнато като нецелесъобразно.

 Вносител: Георги Миланов – Кмет на Община Иваново

 Докладна записка вх. № 369/ 09.09.2025 г.

ПО ПЪРВА ТОЧКА:

Г-н Мариян Драшков – Докладна записка №369 относно Изменение на Решение №336 по Протокол №31 от заседание на Общински съвет-Иваново, проведено на 21.08.2025 г., върнато като нецелесъобразно. Кмета е върнал за ново обсъждане Решение на Общинския съвет, като нецелесъобразно по отношение смяната на ВиК управителя. Аз съм го приел за правилно и съм направил предложение да бъде изменено. Междувременно, поне от медиите, стана ясно че Министъра на регионалното развитие е оттеглил предложението за смяна, но при нас към момента все още нищо не е депозирано в писмен вид. Ще си проведем заседанието и ще приемем решение. Давам думата на г-н Градев за становище на втора комисия?

Г-н Николай Градев – Разгледахме докладната с направеното предложение за промяна, коментирахме, мнението на втора комисия е да приемем решението, така както е предложена промяната в решението ни, независимо какво се случва, ние да си приемем решение.

Г-н Мариян Драшков – Благодаря. Давам думата за становище на първа комисия?

Г-н Никола Пеков – Поддържаме докладната.

Г-н Мариян Драшков – Благодаря. Давам думата за становище на трета комисия?

Г-н Димчо Киряков – Положително становище.

Г-н Мариян Драшков - Имате думата за изказвания... Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | за |
| 2. | Айсел \*\*\*\*\*\*\* Палова | за |
| 3. | Борис \*\*\*\*\*\*\*\* Йорданов | за |
| 4. | Георги \*\*\*\*\*\*\*\* Бодуров | за |
| 5. | Димчо \*\*\*\*\*\*\* Киряков | за |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | - |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 12 гласа; “против” – няма; “въздържали се” – няма

Общинския съвет прие

Р Е Ш Е Н И Е

№341

На основание чл. 21, ал. 2, и ал. 1 т. 15 и т. 23, във връзка с чл. 27, ал. 4 и ал. 5 от ЗМСМА, чл. 34 - чл. 39 от Наредба № 26 на Общински съвет Иваново за условията и реда за упражняване на правата на собственост на общината в търговски дружества с общинско участие в капитала, за участието на общината в граждански дружества, в сдружения с нестопанска цел и сключване на договори за съвместна дейност, чл. 45, ал. 7, ал. 9 и ал. 10, във връзка с чл.60 от Административнопроцесуалния кодекс (АПК), Общински съвет Иваново РЕШИ:

 **Изменя** Решение № 336 по Протокол № 31 от заседание на Общинския съвет, проведено на 21.08.2025 г., както следва:

**Точка 5 да се чете:** **СЪГЛАСУВА** следната позиция на Община Иваново по точките от дневния ред на извънредното Общо събрание на съдружниците на „ВиК ООД – Русе на 30.09.2025 г. (вторник) и **ОПРАВОМОЩАВА** представителя на Община Иваново да гласува, както следва:

**По т.1 от дневния ред:**

Да гласува **„ПРОТИВ“** проекта на решение:

ОСС освобождава Илиан \*\*\*\*\*\*\* Милев като управител на „Водоснабдяване и канализация“ ООД, гр. Русе.

**По т. 2 от дневния ред:**

Да гласува **„ВЪЗДЪРЖАЛ СЕ“** проекта на решение:

ОСС избира ……………………….. за Управител на „Водоснабдяване и канализация ООД, гр. Русе за срок до провеждане на конкурс. Възнаграждението на управителя на дружеството да се определя в съответствие с изискванията на чл. 56 от Правилника за прилагане на Закона за публичните предприятия.

**По т. 3 от дневния ред:**

Да гласува **„ВЪЗДЪРЖАЛ СЕ“** проекта на решение:

ОСС упълномощава органа, упражняващ правата на държавата в дружеството за сключване на договор за възлагане на управлението на „Водоснабдяване и канализация ООД, гр. Русе с новоизбрания управител, във връзка с решението по т. 2.

**По т. 4 от дневния ред:**

 Да гласува **„ВЪЗДЪРЖАЛ СЕ“** проекта на решение:

ОСС взема решение за провеждане на конкурс за избор а управител на „Водоснабдяване и канализация ООД, гр. Русе.

**По т. 5 от дневния ред:**

Да гласува **„ВЪЗДЪРЖАЛ СЕ“** проекта на решение:

ОСС възлага на министъра на регионалното развитие и благоустройството организирането и провеждането на конкурсната процедура за избор на управител на „Водоснабдяване и канализация ООД, гр. Русе.

**6. ДОПУСКА**. на основание чл. 60 от АПК предварително изпълнение на решението.

**7.** В останалата част решението не се променя.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 4(четири) листа и 7 (седем) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*